
Tisztelt Képviselő-testület!
Tárgy: „Vállalkozási szerződés a Budapest Főváros XIV. kerület útépítési munkáira - Kerékgyártó u. komplex rekonstrukció I. ütem " tárgyú közbeszerzési eljárás megindítása
I. Előzmények









        

Kerékgyártó u. komplex rekonstrukció I. ütem (Nagy Lajos király útja és Lőcsei út között (Hrsz: 30780/6)
Budapest Főváros XIV. kerület Zugló Önkormányzata úgy döntött, hogy pályázni kívánt a Belügyminisztérium által, az önkormányzati feladatellátást szolgáló fejlesztések támogatására meghirdetett pályázaton.
A tárgyi pályázaton az önkormányzatunk az alábbi elemekkel pályázott: 
Kerékgyártó utca (Nagy Lajos király útja és a Lőcsei út között), mindkét útpályán aszfaltburkolatú út kiépítse csapadékvíz elvezetéssel, mindkét oldalon parkolósáv kialakítással, locsolóvezeték kiépítéssel, zöldterület rendezéssel, fák és cserjék ültetésével.

Budapest Főváros XIV. Kerület Zugló Önkormányzat Képviselő-testülete 97/2021. (III.10). önkormányzati határozat szerint a Program megvalósításához önrészt biztosít az alábbiak szerint:

· a saját forrás/önerő összege: bruttó117.122.152 Ft 
· a beruházással érintett ingatlan címe: Kerékgyártó út I. ütem, Nagy Lajos Király  útja- Lőcsei út közötti szakasz
· helyrajzi szám: 30780/6
· saját forrás/önerő biztosításának éve: 2021. A Zuglói Fejlesztési Alap már realizált, (ténylegesen befolyt) bevételeinek terhére.
A Belügyminisztérium által, az önkormányzati feladatellátást szolgáló fejlesztések támogatására meghirdetett pályázaton önkormányzatunk nem kapott támogatást.
A 2021. évi költségvetési rendelet 12. mellékletében írt Kerékgyártó utca I. ütem (a tartalékkal együtt számított) bruttó 160 millió forintos fejlesztési feladata indítható.
Az előzetes költségbecslés szerint a tervezett beruházásrész a kiegészített költségekkel bruttó 160 millió Ft-ból megvalósítható lehet. A valós piaci költséget a közbeszerzési eljárás eredménye fogja megadni. 

Az önkormányzat 2021. 11. 10-én eseti megállapodás kötött a Zuglói Zrt-vel a Kerékgyártó u. (Nagy Lajos király útja és Lőcsei út között) komplex rekonstrukció I. ütem projekt feladatainak elvégzésére.  
II. Vélemények

Jelen előterjesztés szerint szükséges a tárgyi útépítési feladatok kivitelezési közbeszerzési eljárásának megindítása. 
Kerékgyártó u. I. ütem (Nagy Lajos király útja és Lőcsei út között) komplex rekonstrukciója beruházási feladat megvalósításához szükséges becsült – bruttó 160 millió Ft összegű - fedezetigény jelenleg rendelkezésre áll, így javasoljuk az feladat megvalósításához szükséges közbeszerzési eljárás megindítását. 
A Képviselő-testület 1/2020. (II. 27.) normatív határozata I. 2. és III. 1. 3. értelmében a Képviselő-testület hatáskörébe tartozik a nettó 100 millió forint becsült értéket meghaladó közbeszerzési eljárásokkal kapcsolatos döntések meghozatala az eljárások megindítása és lezárása tekintetében.
A közbeszerzési eljárást a közbeszerzésekről szóló 2015. évi CXLIII. törvény (a továbbiakban: Kbt.)  Második rész 81.§ (1) bekezdés alapján kell lefolytatni.
A közbeszerzési eljárás ajánlattételi felhívását, valamint a szerződéstervezetet dr. Varga Dóra Katalin felelős akkreditált közbeszerzési szaktanácsadó készítette el (2-3. sz. mellékletek).

Gazdasági Főosztály véleménye: A beszerzés tárgyára vonatkozóan az Önkormányzat eseti megbízási szerződést kötött a Zuglói Zrt-vel 160 millió Ft bruttó összegben. (Az előterjesztés előzmények részébe beillesztésre került.) 
Főmérnökség véleménye: A megküldött előterjesztés tervezettel valamint a hozzá kapcsolódó dokumentumokkal kapcsolatban a Főmérnökség műszaki szempontokat figyelembe véve kifogást nem emel, az azokban foglaltakkal egyetért.
Jogi Főosztály véleménye:  Az előterjesztésben közölt adatok, információk alapján jogi észrevétellel nem él.
III. Bizottsági vélemények
Az előterjesztést a Gazdasági Bizottság tárgyalja.
IV. Döntési javaslat
Budapest Főváros XIV. Kerület Zugló Önkormányzata Képviselő-testülete elfogadja 
az …/2021. (… …) önkormányzati határozatát az előterjesztés 1. számú mellékletét képező tartalommal.
A határozati javaslat elfogadása a Magyarország helyi önkormányzatairól szóló
2011. évi CLXXXIX. törvény 47. § (1) – (2) bekezdései alapján egyszerű szótöbbséget igényel.
Budapest, 2021. …
                                                Hajdu Flórián


Vida Attila




 alpolgármester

      önkormányzati képviselő

Mellékletek:
1. számú melléklet: határozati javaslat

2. számú melléklet: ajánlattételi felhívás
3. számú melléklet: szerződéstervezet
A mellékletek a www.govcenter.hu felületen elérhetőek
Az előterjesztést készítette: 
Baracskai Gábor Zuglói Zrt. Vezérigazgató
1. sz. melléklet a 123-708/2021. sz. előterjesztéshez

Budapest Főváros XIV. Kerület Zugló Önkormányzat Képviselő-testülete
……./2021. (...) önkormányzati határozata
1. Budapest Főváros XIV. Kerület Zugló Önkormányzat Képviselő-testülete úgy dönt, hogy az „Vállalkozási szerződés a Budapest Főváros XIV. kerület útépítési munkáira- Kerékgyártó u. komplex rekonstrukció I. ütem " tárgyú, a közbeszerzésekről szóló 2015. évi CXLIII. tv. (továbbiakban: Kbt.) Második rész 81.§ (1) bekezdés szerinti hirdetménnyel induló, nyílt közbeszerzési eljárást megindítja, előterjesztés 2., 3 számú mellékletei alapján.
Határidő: a döntést követő 1 héten belül (az eljárás megindítására)

Felelős: Baracskai Gábor Zuglói Zrt. vezérigazgató

